´n Spyskaart kan gerus gebruik word. Ek gebruik dit sefls vir my kinders op spesiale dae, bv. Kersdag.
Kry ´n kelner om te help met bediening. Die persoon moet altyd baie stylvol en netjies aangetrek wees. Kos word altyd van die linkerkant af bedien. Opskeplepels se handvatsels moet na die gas wys indien die gas self moet inskep. Dit is heeltemaal aanvaarbaar dat kos in die kombuis ingeskep word. Met vreemde gaste gaan dit moeilik wees, want jy ken nie hul smaak nie. Vuil borde word ook van die linkerkant verwyder, maar asseblief moet dit nie opgestapel nie want daar kan ´n glips kom. GEEN kos word by die tafel van die borde afgeskraap nie.
Indien dit ´n groot onthaal is stel ek voor jy kontak ´n drankwinkel vir hulp. Hulle het gewoonlik kelners wat die drank bedien.